**Skandica ry 14. Pöytäkirja**

Hallituksen kokous 14/15

Ke 7.10.2015 klo 18.00

@ Proffa

**Paikalla:** Piia Aidantausta (pj), Satu Kytölä (sihteeri), Veijo Vaakanainen, Laura Koskinen, Maiju Haapanen, Anna-Sofia Mäkiranta, Katri Palonen, Muriel Kielosto, Johanna Suomi (saapui kohdassa 13). Hallituksen ulkopuoliset jäsenet: Tiina Kaikkonen, Wera Kunnas, Klaus Kurki (saapui kohdassa 4 ja poistui kohdassa 13).

**1. Kokouksen avaus**

Puheenjohtaja avasi kokouksen klo 18.04.

**2. Laillisuus ja päätösvaltaisuus**

Olemme laillisia ja päätösvaltaisia.

**3. Esityslistan hyväksyminen**

Hyväksytään esityslista seuraavin muutoksin:

* Lisätään kohta 13: Risteily sekä kohta 14: Opetussuunnitelmatyö

**4. Ilmoitusasiat**

* Lenkkikerho 29.9. & 6.10.: Lenkkikerhoon on iskenyt osallistujakato. Viimeisillä kerroilla osallistujia on ollut vain muutama. Lieneekö syynä opiskelustressi, syysflunssa, pimeys vai joku muu?
* Rapujuhlat 25.9.: Nappiin meni! Oli todella hauskaa ja järjestelyt sekä siivous sujuivat loistavasti ☺
* Sinikan professoriluento & juhlatilaisuus 30.9.: Laura, Veijo ja Piia olivat tilaisuudessa edustamassa Skandicaa. Oli hauskaa ja mielenkiintoinen, uusi kokemus. Paikalla paljon proffia ja muuta henkilökuntaa. Pidettiin puheita ja syötiin herkkuja.

**5. Edelliset pöytäkirjat**

Hyväksytään pöytäkirjat 12/15 sekä 13/15. Satu korjaa muutamat kirjoitusvirheet.

**6. Posti**

Ei postia.

**7. Talous**

* Kortilla maksettu 50,44e (rapujuhlien ruuat) sekä 41,26e (rapujuhlien virvokkeet).
* Yksi rapujuhlamaksu puuttuu edelleen, laitetaan muistutusviestiä kyseiselle henkilölle.
* Korvataan Piialle 6e (rapujuhlien palkinnot) sekä 20e (patentti- ja rekisteriyhdistysmuutos).
* Rapujuhlien pullonpalautuksesta saatu 6,55e.
* Nordistipäivillä myytiin 18 kpl haalarimerkkejä hintaan 3e/kpl, tuottoa tuli siis 54e.
* Viime lukuvuodelta on edelleen yksi haalarimaksu saamatta. Kyseistä henkilöä on muistutettu jo useampaan kertaan. Koska maksua ei ole tullut, Maiju lähettää postissa laskun.

**8. Muutos tilinkäyttöoikeuteen**

Päätimme siirtää laajat tilinkäyttöoikeudet Katarina Karjalaiselta ja Piia Aidantaustalle.

**9. Syksyn teatterivierailu**

Mennään katsomaan näytös *Ursäkta, talar du svenska?* keskiviikkona 2.12. klo 19 yhdessä TOPN:in ja Modern Svensk Litteratur -kussin kanssa. Ansku on varannut Skandicalle ja TOPN:lle yhteensä 20 lippua. Osallistujamäärä pitää ilmoittaa ÅST:lle viimeistään 13.11. TOPN hoitaa ilmon sekä tapahtuman Facebookiin.

**10. Myyjäiset**

Katri onnistui vaihtamaan myyjäispäivän tiistaille 3.11. Toivotaan, että se lisää ostajien määrää. Keskustellaan leipoja- ja myyjävuoroista seuraavassa kokouksessa lisää.

**11. Vinkkilista opiskelija-alennuksista**

Hallituksella ei ole ideoita opiskelija-alennuslistaan liittyen. Johanna saa ideoida lisää, jos haluaa.

**12. Kielympialaiset 8.10. ja kieliviikot**

* Kielympialaisten rastia menevät pitämään Katri, Piia ja Satu. Rastinpitäjien tapaaminen yliopistonmäellä klo 17.45. Tapahtuma alkaa klo 18.
* Kielisitsien ilmoittautuminen on nyt auki. Sitsit järjestetään ke 21.10. Portissa. Sitsien jälkeen on Kielari-bileet Lynissä. Roosa spämmää ja muistuttaa jäseniä tapahtumista vielä lisää.

**13. Risteily**

Nordistipäivillä oli puhetta Helsingin Saga ry:n kanssa, että ruotsinopiskelijoiden risteily järjestettäisiin tulevaisuudessa joka toinen vuosi Skandican ja joka toinen vuosi Sagan toimesta. Tähän asti Skandica on lähes aina ollut vastuussa risteilystä. Piia ottaa vielä yhteyttä Sagan ja selvittää, kuka järjestää risteilyn tulevana keväänä.

**14. Opetussuunnitelmatyö**

Oppiaineen henkilökunta on toivonut, että opiskelijat osallistuisivat opetussuunnitelman suunnitteluun. Opiskelijoilta olisi hyvä kerätä palautetta ja kehitysehdotuksia opintokokonaisuuksiin ja yksittäisiin kursseihin liittyen. HUK-opintoja, eli perus- ja aineopintoja, ei todennäköisesti tarvitse muuttaa paljoa, mutta erityisesti syventäviin opintoihin kaivattaisiin uudistuksia ja kehitysehdotuksia. Hallitus tekee opiskelijoille palaute- ja kehitysehdotuskyselyn opintoihin liittyen. Tätä varten perustetaan työryhmä. Työryhmässä Veijo, Muriel, Satu, Piia ja Ansku. Työryhmä tapaa ti 13.10 klo 13 Feeniks-kirjastolla. Piia varaa ryhmätyötilan.

**15. Lippu**

Klaus tuli kokoukseen esittelemään suunnitelmaansa lippua. Hallitus on vihdoinkin tyytyväinen lipun ulkonäköön. Kiitos Klaus! Piia selvittää vielä, haluaako Kata hoitaa lipun tilauksen.

**16. Laulukirja**

Katarina on kysellyt kirjan painokustannuksia eri paikoista ja muokannut kirjan sisältöä hieman. Kata hoitaa tilauksen loppuun.

**17. Syksyn sitsit ja bileet**

Laura on ottanutta yhteyttä Asteriskin tapahtumavastaavaan ja kysynyt sopivaa ajankohtaa sitsien suunnittelutapaamiselle. Vastausta ei ole kuulunut, joten Laura laittaa uuden viestin.

**18. Hallituksen syysvirkistys**

Mennään brunssille sunnuntaina 11.10. klo 13. Ensisijaisesti yritetään saada pöytä Fazer-kahvilasta, mutta jos siellä ei ole tilaan niin kysytään muualta, esim. Blankosta tai Fontanasta. Piia hoitaa pöytävarauksen.

**19. Meta**

* Pilteille järjestetään haalarisovitus ensi ke 14.10. klo 11.45 Signumin aulassa. Laura infoaa pilttejä.
* Palkitaanko Klaus jotenkin? Hän on auttanut hallitusta mm. lipun suunnittelussa sekä paljon myös muissa jutuissa. Sovittiin, että Ansku ostaa Klausille 20 euron lahjakortin XXL:ään.
* Yliopisto on mukana auttamassa pakolaisia. Camilla on ehdottanut, että pohjoismaisten kielten opiskelijat voisivat suorittaa arbetspraktikin osallistumalla pakolaisten auttamiseen. Ilmeisesti yliopistolta vapaaehtoisia auttajia on kuitenkin ilmoittautunut jo n. 300, joten Veijo kysyy vielä Camillalta, miten arbetspraktikin voisi käytännössä toteuttaa ja onko lisäauttajille vielä tarvetta.
* Laura ja Satu edustavat Skadicaa TYYn vujuilla 14.11. Lahjan budjetti on 40 euroa, 20 euroa tästä lahjoitetaan TYYn Meksiko-hankkeelle (Maiju hoitaa tilisiirron) ja lopuilla rahoilla ostetaan pullo punssia sekä onnittelukortti.
* PJ haluaa vielä kiittää kaikkia loistavasti onnistuneista rapujuhlista! ☺☺

**20. Seuraava kokous**

28.10. klo 18 @ Proffa

**20. Kokouksen päättäminen**

Puheenjohtaja päätti kokouksen klo 19.39.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ Puheenjohtaja Sihteeri